b'\n_START_ARTICLE_\nLegenda o no\xc5\xbeu v hrbet\n_START_PARAGRAPH_\nLegenda o no\xc5\xbeu v hrbet (nem\xc5\xa1ko Dolchsto\xc3\x9flegende) je bilo stali\xc5\xa1\xc4\x8de desni\xc4\x8darskih krogov v Nem\xc4\x8diji po letu 1918, da nem\xc5\xa1ka vojska ni izgubila prve svetovne vojne na boji\xc5\xa1\xc4\x8du, temve\xc4\x8d so jo izdali doma\xc4\x8di civilisti, zlasti republikanci, ki so v t. i. novembrski revoluciji strmoglavili monarhijo. Zagovorniki so javno obto\xc5\xbeevali vodje dr\xc5\xbeave, ki so 11. novembra 1918 podpisali premirje, da so \xc2\xbbnovembrski kriminalci\xc2\xab\xc2\xa0(November\xc2\xadverbrecher)._NEWLINE_Ko je leta 1933 pri\xc5\xa1la na oblast Nacionalsocialisti\xc4\x8dna nem\xc5\xa1ka delavska stranka, so Nacisti uporabili to legendo v uradni interpretaciji zgodovine v 1920. letih in prikazali Weimarsko republiko kot delo \xc2\xbbnovembrskih kriminalcev\xc2\xab, ki da so zarinili vojski no\xc5\xbe v hrbet in izdali narod, da bi pri\xc5\xa1li na oblast. Nacisti\xc4\x8dna propaganda je to obdobje slikala kot mo\xc4\x8dvirje korupcije, degeneracije, poni\xc5\xbeanja naroda in neusmiljenega preganjanja po\xc5\xa1tene \xc2\xbbnarodne opozicije\xc2\xab\xe2\x80\x93\xc5\xa1tirinajst let vladavine Judov, marksistov in \xc2\xbbkulturnih Bolj\xc5\xa1evikov\xc2\xab, ki jih je kon\xc4\x8dno po\xc4\x8distilo nacionalsocialisti\xc4\x8dno gibanje pod vodstvom Adolfa Hitlerja oz. zmaga \xc2\xbbnarodne revolucije\xc2\xab\xc2\xa0leta 1933._NEWLINE_Konsenz stroke je, da razlaga nima podlage v zgodovinskih dejstvih, saj je bila denimo nem\xc5\xa1ka vojska do konca leta 1918 \xc5\xbee povsem iz\xc4\x8drpana in so jo sile Antante \xc5\xbee skoraj uni\xc4\x8dile.'